OpenLLM-France/wikimedia huggingface dataset:
# Star Wars: The Old Republic

Star Wars: The Old Republic és un videojoc de rol massiu (MMORPG) centrat en l'univers de La Guerra de les Galàxies tres segles després dels esdeveniments de Star Wars: Knights of the Old Republic II – The Sith Lords. El videojoc fou anunciat en una conferència de premsa el 21 d'octubre del 2008 i llançat al públic el 20 de desembre del 2011.
El productor no ha fet públic el cost de produir aquest videojoc, però els analistes financers el situen entre 150 i 200 milions de dòlars. El 22 de març del 2011 es publicà la novel·la Deceived, de l'autor Paul S. Kemp, que tracta de Darth Malgus, el Lord Sith que encapçalà el saqueig de Coruscant en la història del joc.
El joc passà a un model free-to-play el 15 de novembre del 2012.

## Referències

* ↑ Makuch, E. «Star Wars: The Old Republic cost $200 million to develop» (en anglès). Gamespot, 20-01-2012. [Consulta: 2 novembre 2012].

## Enllaços externs

* Star Wars: The Old Republic a Internet Archive (català)
# Metres sobre el nivell del mar

El metre per sobre del nivell del mar (msnm) és una unitat de mesura estàndard del sistema mètric per a descriure l'elevació d'una localització del planeta Terra respecte del nivell mitjà del mar.

## Usos

El metre per sobre del nivell del mar és una mesura estàndard de l'elevació o alçada de:
* una localització geogràfica, ja sigui un poble, muntanya o alguna altra formació.
* l'elevació a dalt d'un edifici o d'una altra estructura.
* l'alçada d'un avió o qualsevol altre objecte volador.

## Com es calcula

L'alçada en metres per sobre del nivell del mar de qualsevol localització, objecte o punt es pot calcular de maneres diferents. Les més comunes inclouen:
* un sistema de posicionament global (GPS), que triangula la seva localització en referència a diversos satèl·lits.
* un altímetre, que mesura la pressió atmosfèrica, i que disminueix a mesura que augmenta l'altura.
* un mapa topogràfic o un model digital d'elevacions, on les elevacions han estat determinades a través de fotografies aèries o agrimensura.

## Abreviatures

En català s'acostuma a abreviar msnm. En anglès i a nivell internacional, el metre sobre el nivell del mar normalment s'abreuja per mamsl o MAMSL, basat en l'expressió metres above mean sea level. A vegades també s'abrevia MASL o MSL.

## Referències

* ↑ Ricardo Bressani, Ricardo; Carlos Chon «Effects of altitude above sea level on the cooking time and nutritional value of common beans». Plant Foods for Human Nutrition (Formerly Qualitas Plantarum), 49, 1, 1996, pàg. 53–61. Arxivat de l'original el 2020-05-11. DOI: 10.1007/BF01092522 [Consulta: 6 maig 2007]. Arxivat 2020-05-11 a Wayback Machine.
* ↑ «Meters above Sea Level - What does MSL stand for? Acronyms and abbreviations by The Free Online Dictionary.». [Consulta: 6 maig 2007].
# Monolingüisme

El monolingüisme és l'ús d'una única llengua per un individu o la població d'un territori. Estadísticament és molt menys freqüent que el plurilingüisme, per diversos motius:
* Molts estats reconeixen més d'una llengua oficial perquè hi conviuen diversos pobles
* En els estats oficialment monolingües pot haver-hi comunitats amb llengües pròpies, fruit dels moviments de fronteres històrics
* A l'escola s'aprèn una segona llengua
* La immigració fa que hi hagi una forta barreja idiomàtica a tot el món
Tenen més probabilitat de ser monolingües els parlants de llengües força esteses o bé de grups aïllats.

## Vegeu també

* Parlants monolingües de català
# Oreobates

Oreobates és un gènere d'amfibis de la família Craugastoridae que es troba a l'oest del Brasil, Bolívia, Colòmbia, Equador i el Perú.

## Taxonomia

* Oreobates choristolemma (Harvey and Sheehy, 2005)
* Oreobates quixensis (Jiménez de la Espada, 1872)
* Oreobates sanctaecrucis (Harvey & Keck, 1995)
* Oreobates sanderi (Padial, Reichle & De la Riva, 2005)
* Oreobates saxatilis (Duellman, 1990).
* Oreobates simmonsi (Lynch, 1974).

## Referències

* Informació sobre aquest gènere d'amfibis. (anglès)
# Rasa de Font Rodona

La Rasa de Font Rodona és un torrent afluent per la dreta de la Rasa de l'Avellanosa. Tot el seu curs el realitza pel terme municipal de Riner, al Solsonès.

## Descripció

Neix a la Camp Gran de la Costa del Reguer, situat a poc menys d'un km al sud-est del Santuari del Miracle. Des de l'inici pren la direcció predominant cap als 7 minuts del rellotge, direcció que mantindrà durant tot el seu curs que va seguint paral·lel per la banda de llevant el camí que mena del Miracle al Solà tot deixant properes a la seva riba esquerra les masies del Fornell, de Vivets i de Cal Poncet.

## Xarxa hidrogràfica

La xarxa hidrogràfica de la Rasa de Font Rodona està integrada per un total de 3 cursos fluvials dels quals 2 són subsidiaris de 1r nivell.
La totalitat de la xarxa suma una longitud de 4.313 m.

## Referències

* 1 2 3 Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.
* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
* ↑ «Xarxa de rius de les conques principals de Catalunya». Arxivat de l'original el 2010-09-22. [Consulta: 9 maig 2010].
* ↑ Aquestes són les coordenades obtingudes mitjançant l'aplicatiu que incorpora el mapa digital de l'ICC. Segons l'aplicatiu del web de la Xarxa de rius de Catalunya, les coordenades de l'origen d'aquest corrent fluvial són 41° 54′ 35.29″ N, 1° 32′ 1.740″ E﻿ / ﻿41.9098028°N,1.53381667°E﻿ / 41.9098028; 1.53381667
* ↑ Emprant l'eina de mesura de longituds del mapa digital de l'ICC a escala 1:5000, hom troba que la longitud d'aquest corrent fluvial és de 2.677 m.
* ↑ Aquest curs fluvial és una séquia en la totalitat del seu curs
* ↑ Aquestes són les coordenades obtingudes mitjançant l'aplicatiu que incorpora el mapa digital de l'ICC. Segons l'aplicatiu del web de la Xarxa de rius de Catalunya, les coordenades de l'origen d'aquest corrent fluvial són 41° 54′ 29.99″ N, 1° 32′ 19.48″ E﻿ / ﻿41.9083306°N,1.5387444°E﻿ / 41.9083306; 1.5387444
* ↑ Emprant l'eina de mesura de longituds del mapa digital de l'ICC a escala 1:5000, hom troba que la longitud d'aquest corrent fluvial és de 492 m.
* ↑ Aquestes són les coordenades obtingudes mitjançant l'aplicatiu que incorpora el mapa digital de l'ICC. Segons l'aplicatiu del web de la Xarxa de rius de Catalunya, les coordenades de l'origen d'aquest corrent fluvial són 41° 55′ 10.03″ N, 1° 32′ 18.96″ E﻿ / ﻿41.9194528°N,1.5386000°E﻿ / 41.9194528; 1.5386000
* ↑ Emprant l'eina de mesura de longituds del mapa digital de l'ICC a escala 1:5000, hom troba que la longitud d'aquest corrent fluvial és de 244 m.
# Ivanivske

Ivanivske (ucraïnès: Іванівське), conegut com a Krasne (ucraïnès: Кра́сне) abans de 2016, és un petit poble (selo) a l'est d'Ucraïna, situat a la regió de Bakhmut, óblast de Donetsk. Es troba 6 quilometres (3.7 mi) a l'oest de Bakhmut.

## Història

Ivanivske va ser fundada al segle XVIII com a datxa de Bakhmut pel protopapa Ivan Lukyanov. El protopapa era conegut pel seu lideratge espiritual, i molts cosacs van anar a la seva granja per rebre consells per treballar pel bé de la salvació espiritual.
El 1776, les terres de la granja van ser donades al tinent coronel Ivan Vasylyovych Shabelsky, que va fundar l'assentament d'Ivanivka sobre les seves noves possessions. El poble va continuar creixent i el 1859 tenia 667 habitants, 87 masos, una església ortodoxa, una fàbrica i tres fires a l'any. El 1886, la població havia crescut fins als 767, amb 135 masos, una església ortodoxa, un banc i dues fires a l'any. L'any 1908 el poble tenia 1.473 habitants.
Segons els registres, com a resultat del genocidi de l'Holodomor, 52 residents d'Ivanivske van morir. La història del poble també s'entrellaça amb els túmuls funeraris de l'edat del bronze, que es troben a prop del poble.
El 7 de febrer de 2023, durant la invasió russa d'Ucraïna, es van produir combats prop del poble. El 9 de setembre del 2023 van morir mentres es desplaçaven per ajudar els civils d'aquesta població la cooperant catalana Emma Igual juntament amb Anthony Tonko Ihnat, i dos cooperants més van patir ferides greus. El poble es troba a la primera línia de la batalla de Bakhmut en curs.

## Demografia

Segons el cens d'Ucraïna de 2001, el poble tenia una població de 1732 habitants, dels quals el 62,7% parlava ucraïnès, el 36,66% parlava rus i el 0,64% parlava altres idiomes.

## Referències

* ↑ ; Mappes, Grace; Bailey, Riley; Stepanenko, Kateryna; Kagan, Frederick W. «Russian Offensive Campaign Update, March 19, 2023» (en anglès). Institute for the Study of War, 19-03-2023 [Consulta: 25 març 2023].
* ↑ XVIII century", published in 1880 in Katerynoslav, pp. 698–700
* ↑ «Мартиролог. Донецька область, ст. 467—468». Arxivat de l'original el 24 juny 2016. [Consulta: 12 juliol 2016].
* ↑ «ЗСУ відбили ворожі атаки поблизу 22 населених пунктів». Укрінформ, 08-02-2023. Arxivat de l'original el 2023-02-10. [Consulta: 21 febrer 2023].
* ↑ «S'ha mort una cooperant catalana arran d'un atac rus a Ucraïna». [Consulta: 10 setembre 2023].
* ↑ «Why Russia Is So Determined To Capture Bakhmut» (en anglès). , 07-02-2023 [Consulta: 25 març 2023].
* ↑ «Розподіл населення за рідною мовою на ukrcensus.gov.ua». Arxivat de l'original el 31 juliol 2014. [Consulta: 20 febrer 2015].
# Stephen Halden Beattie

Stephen Halden Beattie VC Creu de Guerra amb Palmes Legió d'Honor (29 de març de 1908 - 24 d'abril de 1975) va ser un oficial de la Royal Navy guanyador de la Creu Victòria, la condecoració més alta i prestigiosa per valentia davant de l'enemic, de resultes de la seva participació en l'Operació Carro.

## Biografia

Nascut a Leighton, Gal·les, fill del Reverend Ernest Halden Beattie MC, estudiant al Abberley Hall (Worcestershire). S'allistà el 1926 a la Royal Navy, sent Guardiamarina l'1 de gener de 1927. Deu dies després és destinat al cuirassat HMS Barham a la Mediterrània. A finals d'any passa al HMS Warspite, fins que al maig de 1929 fa un curs de promoció al Royal Navy College de Greenwich, sent ascendit de forma provisional a Sotstinent. Entre gener i abril de 1930 torna a fer un curs de promoció a Portsmouth, després del qual rep el nomenament definitiu de Sotstinent.
Entre 1930 i 1935 està destinat a la Flota d'Aigües Nacionals a bord del destructor HMS Windsor; i entre maig de 1933 i febrer de 1935 al HMS Ganges. El 1933 es casa amb Philippa Mary Blanchflower, amb la que tindrà quatre fills. El juliol del 1935 torna a la Mediterrània a bord del HMS Arrow; i l'esclat de la Segona Guerra Mundial el sorprendrà com a Primer Tinent del destructor HMS Zulu.
Amb 33 anys, ja Tinent Comandant, el 27 de març de 1942 participa en l'atac a Saint-Nazaire com a oficial comandant del HMS Campbeltown, amb el que havia d'estavellar-se a les portes del dic sec. Allà, sota un intens foc dirigit des del pont des d'uns 100 metres, aconseguí fer encallar el vaixell allà on estava previst, a una velocitat de 20 nusos i quatre minuts per sota de l'horari previst. Va ser capturat pels alemanys i va passar la resta de la guerra en captivitat.
Un cop finalitzada la guerra, va ser promogut a Comandant, però no va rebre cap nomenament fins al març de 1948, en què va ser nomenat Oficial Comandant del HMS Hawke. Al juny de 1951 és promogut a Capità; i entre 1956 i 1958 és l'Oficial Naval Superior al Golf Pèrsic, a HMS Jufair (Bahrain).
Va retirar-se el 7 de juliol de 1960. Està enterrat a Mullion, Cornwall, i la seva Creu Victòria està exposada a l'Imperial War Museum de Londres

## Historial Militar i Condecoracions
### Dates de promoció

* Guardiamarina – 1 de gener de 1927
* Sotstinent – 12 d'agost de 1930
* Tinent - 10 d'abril de 1931
* Tinent Comandant - 1 de novembre de 1938
* Comandant - 30 de juny de 1945
* Capità - 30 de juny de 1951

### Condecoracions

* Creu Victòria – 21 de maig de 1942 (investit el 22 de juny de 1945)
* 2 Mencions als Despatxos – 1 de gener de 1941 i 19 de febrer de 1946
* Estrella de 1939-45
* Estrella de l'Atlàntic
* Medalla de la Guerra 1939-1945
* Membre de la Legió d'Honor (França) – 28 de març de 1942 (investit el 14 de juliol de 1950)
* Creu de Guerra (França) – 28 de març de 1942
* Membre de l'orde de Menelic II (Etiòpia)

## Enllaços externs

* Location de la tomba i la medalla VC Arxivat 2004-10-27 a Wayback Machine. (Cornwall)
* HMS Campbeltown i l'Atac a Saint-Nazaire Arxivat 2001-02-02 a Wayback Machine. (descripció detallada de l'acció)
* Royal Navy (RN) Oficials 1939-1945
# Metre cúbic per segon

Un metre cúbic per segon (símbol: m³/s o m³·s$^{−1}$) és una unitat de flux derivada del Sistema Internacional d'Unitats, equivalent a un cub d'un metre de longitud de costats, intercanviat o en moviment cada segon. S'utilitza generalment per mesurar el flux d'aigua, especialment de rius i rierols, i per mesurar el flux d'aire.

## Conversions

1 metre cúbic per segon és equivalent a:
* 1.000 litres per segon
* 157 $^1$⁄$_2$ braces cúbiques per segon
* 264.172051 galons per segon
* 35.314454 peu cúbic per segon
* ca 1.305 iarda cúbica per segon
* 86.4 ML/day megalitres per dia
* 31,536,000 metres cúbics per any
* 1,113,676,621 peu cúbic per any
* 0.007565843 milla cúbica per any

## Vegeu també

* Conversió d'unitats
* Sistema Internacional d'Unitats
# Llengua de gel

Una llengua de gel és una fina i extensa capa de gel que es projecta cap a fora de la línia costanera. Es formen quan una glacera de vall es desplaça molt ràpidament cap a l'interior de l'oceà o d'un llac.

## Vegeu també

* Glacera
* Presa de gel
* Cascada de gel

## Referències

* ↑ «Erebus Ice Tongue». NASA Earth Observatory. Arxivat de l'original el 2006-10-01. [Consulta: 19 maig 2006].
# Millennium

«Millennium» té aquests significats:
* Arquitectura:
** Millennium Stadium, estadi de futbol i rugbi ubicat a Cardiff
** Torre Millenium, edifici modernista ubicat a Sabadell
** Millenium (obelisc), monument ubicat a La Corunya
* Literatura:
** Revista Millennium, publicació fictícia sueca d'economia, que apareix i dona el nom a la trilogia Millenium
** Trilogia Millennium, sèrie de novel·les de Stieg Larsson
** Millennium I o els homes que no estimaven les dones
** Millennium II o La noia que somiava un llumí i un bidó de gasolina
** Millennium III o La reina al palau dels corrents d'aire
* Cinema:
** Millennium I o Els homes que no estimaven les dones (pel·lícula), pel·lícula basada en la novel·la homònima
** Millennium II o La noia que somiava un llumí i un bidó de gasolina (pel·lícula), pel·lícula basada en la novel·la homònima
** Millennium III o La reina al palau dels corrents d'aire (pel·lícula), pel·lícula basada en la novel·la homònima
* Televisió:
** Millennium, preguntes amb respostes, programa de tertúlia presentat per Ramon Colom i emès al Canal 33
** Millenium (sèrie), sèrie de televisió de 1996
# Oreochromis angolensis

Oreochromis angolensis és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 20,4 cm de longitud total.

## Distribució geogràfica

Es troba a Àfrica: Angola.

## Referències

* ↑ BioLib
* 1 2 «Oreochromis angolensis» (en anglès). FishBase. Froese, Rainer; Pauly, Daniel (editors).

## Bibliografia

* Axelrod, H. R. The Most Complete Colored Lexicon of Cichlids: Every Known Cichlid Illustrated in Color (en anglès). TFH Publications, 1993. ISBN 9780866224222.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Römer U.: Cichliden Atlas, Bd. 1. Melle. 1311 p. Any 1998.
* Trewavas, E., 1983. Tilapiine fishes of the genera Sarotherodon, Oreochromis and Danakilia. British Mus. Nat. Hist., Londres (Regne Unit).
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Putten

Putten és un municipi de la província de Gelderland, al centre-est dels Països Baixos. L'1 de gener del 2009 tenia 23.528 habitants repartits sobre una superfície de 87,45 km² (dels quals 2,41 km² corresponen a aigua). Limita al nord amb Zeewolde (Fl) i Ermelo i al sud amb Nijkerk i Barneveld.

## Centres de població

Bijsteren, Diermen, Gerven, Halvinkhuizen, Hell, Hoef, Huinen, Koudhoorn, Krachtighuizen, Putten, Steenenkamer i Veenhuizerveld.

## Història

Una de les pitjors incursions nazis feta als Països Baixos durant la Segona Guerra Mundial va tenir lloc a Putten. Com mesura de represàlia per un atac de la resistència local, que va matar un oficial de la Wehrmacht, prop de Nijkerk, l'1 i 2 d'octubre de 1944, 661 homes i nens, la majoria de la població masculina, van ser deportats de la ciutat i 602 d'ells van ser enviats a treballar als camps de concentració de Neuengamme i Birkenau. Només 49 van tornar després de l'alliberament dels camps. Després de la guerra, dos dels oficials responsables van ser jutjats i condemnats pel crim. Encara es commemora cada any els dies 1 i 2 d'octubre.
| Total d'homes deportats | 661 |
| Enviats a Amersfoort | 59 |
| Deportats a Neuengamme | 602 |
| Saltaren del tren de camí a Neuengamme | 13 |
| Arribats a Neuengamme | 589 |
| Retornaren a Putten després de l'Alliberament | 49 |
| Morts als camps de concentració alemanys | 540 |
| Morts durant la incursió | 7 |
| Morts poc després de tornar | 5 |
| Nombre total de víctimes | 552 |

## Administració

El consistori consta de 19 membres, compost per:
* Gemeentenbelangen, 5 regidors
* ChristenUnie, 4 regidors
* Crida Demòcrata Cristiana, (CDA) 4 regidors
* Partit del Treball/GroenLinks, 2 regidors
* SGP, 2 regidors
* Partit Popular per la Llibertat i la Democràcia, (VVD) 2 regidors

## Agermanaments

* Sissili
* Câmpia Turzii

## Persones

* Hans Andreus (1926-1977), poeta i escriptor

## Enllaços externs

* www.putten.nl
* Web Stiching Oktober 44 (crim de guerra)
# Simnas

Simnas ( escoltar (?·pàg.)) és una ciutat de Lituània de la regió de Dzūkija al comtat d'Alytus situada a 23 km, aproximadament a l'oest d'Alytus.
Es troba als afores de la ciutat un monument en honor dels jueus assassinats pel ejercit nazi durant la Segona Guerra Mundial.

## Referències

* ↑ «Llocs d'interès de Simnas». [Consulta: 18 octubre 2013].
* Lloc oficial (lituà)
Comtat d'Alytus :
# Leopoldine Tuček

Leopoldine Tuček (Viena, 11 de novembre de 1821 - 20 d'octubre de 1883) va ser una cantant d'òpera austríaca.

## Biografia artística

Leopoldine Tuček era neta del compositor i professor de música Vincenc Tuček (1755-1820). Va estudiar al Conservatori de la societat d'amics de la música de Viena de 1829 a 1834, on va tenir entre els seus professors de cant a Giovanni Gentiluomo i, va fer el seu debut el 7 d'agost de 1836 al Kärntnertor-Theater amb l'òpera de Joseph Weigl Nachtigall und Rabe. El 1841 va fer una aparició convidada a l'Òpera Reial de Berlín, on es va comprometre fins al 1861.
Va prendre part en l'estrena mundial de l'òpera Ein Feldlager in Schleisen de Giacomo Meyerbeer el 7 de desembre de 1844 i va interpretar la Vielka. En l'estrena mundial de l'òpera d'Otto Nicolai Les alegres comares de Windsor el 9 de març de 1849, va fer el paper de Mrs. Fluth. Com a cantant de concert, va interpretar obres de Carl Loewe, que li va dedicar la balada Des Glockentürmer Töchterlein op. 112 a.
El 1850 es va casar amb el músic de cambra prussià Herrenburg a Berlín.

## La família

El seu germà Philipp Tučzek (nascut el 1825) va ser un compositor i violinista de la Hofkapelle de Berlín. La seva neboda Felicia Tuczek (1849-1905) va ser alumna de Clara Schumann i va destacar com a pianista i compositora. La seva neboda clara Tuczek (1854-1919) es va fer coneguda com a cantant de concert i es va casar amb el compositor Max Bruchen 1881.

## Referències

* ↑ Carl Loewes Werke, hrsg. von Max Runze, Band 10, S. XI (Digitalitzat)

## Bibliografia

* Àlbum de la Königl. el joc i el rei. Oper zu Berlin, berlin 1858, p. 93F. (Digitalisat)
* Carl von Ledebur: Tonkünstler-Lexicon de Berlín des de l'època més antiga fins als nostresdies. Ludwig Rauh, Berlin 1861, P. 609, urn:nbn: de: BVB: 12-bsb10931847-2 (text complet a la cerca de Google Book).
* Constantin von Wurzbach: tuczek, Leopoldine. En: lèxic biogràfic de l'Imperial Oesterreich. 48. Theil. Cort imperial-Reial i casa d'impremta estatal, Viena 1883, pàg. 73-76(Digitalisat).
* Jordi. En: el lèxic biogràfic austríac 1815-1950 (öbl). Volum 2, editor de l'Acadèmia Austríaca de Ciències, Viena 1959, p. 290.
# O arame

O arame és una òpera de cambra en un acte amb música de Juan Durán sobre un llibret en gallec de Manuel Lourenzo, procedent del text del propi Lourenzo Camiñar polo arame cunha lata de cervexa. Va ser estrenada el 13 de setembre de 2008 al Teatre Colón de la ciutat de La Corunya dins del LVI Festival d'Òpera de La Corunya en una producció de l'Associació d'Amics de l'Òpera de La Corunya amb el mateix Manuel Lourenzo com a director d'escena. L'òpera va ser Premi de la Crítica de Galícia.
La música en l'estrena va ser interpretada pel Grupo Instrumental Siglo XX (agrupació integrada per alguns instrumentistes de l'Orquestra Simfònica de Galícia) sota la batuta del gallec Maximino Zumalave. En l'òpera hi ha únicament dos cantants, una soprano (en l'estrena la pròpia germana del compositor, Carmen Durán) i un baríton (en l'estrena Javier Franco) i en l'escenificació apareixen també dos mims.

## Orquestració

1 flauta, 1 oboè, 1 clarinet, 1 fagot, 1 trompa, timbals, 4 violins, 2 violes, 2 violoncels, 1 contrabaix i piano.

## Referències

* «'O Arame', ópera de Juan Durán» (en castellà). elcorreogallego.es, 04-03-2009. Arxivat de l'original el 13 de setembre 2019. [Consulta: 3 febrer 2017].
# Putti porta canelobres

Els dos Putti porta canelobres del Museu Jacquemart-André a París són dues escultures de bronze atribuïdes a Donatello. L'altura és respectivament de 67,5 i 57,50 cm i en general es daten entre els anys 1434 i 1439.
Les dues obres són, segurament, els dos àngels del cor, que Vasari descriu a la biografia sobre Luca della Robbia, de la catedral de Florència. El treball és pràcticament indiscutible de Donatello i molts assumeixen que van ser fets per al coronament de la cantoria enfrontada esculpida per Donatello per a la mateixa catedral de Santa Maria del Fiore.
Els dos putti són simètrics, però amb lleugeres diferències. Estan asseguts, amb un peu descansant sobre la peanya que els sosté i l'altra cama més relaxada cap avall. El cos amb un gir elegant, un cap a la dreta i l'altre a l'esquerra, gir que es veu accentuat pel cap al seu torn, amb l'angle al mateix sentit, es crea una bella rotació mitjançant una línia en forma d'espiral amb les mans que reposen sobre el genoll oposat, les quals subjecten una base per permetre l'ús d'una gran espelma de cera.

## Bibliografia

* Wirtz, Rolf C.. Donatello 1386-1466. Colonia, Könemann, 1998. ISBN 3-8290-0244-0.
# Puig de la Barraca

«Puig de la Barraca» té aquests significats:
* Puig de la Barraca (Vilaür), muntanya del terme municipal de Vilaür, a la comarca de l'Alt Empordà
* Puig de la Barraca (Reiners), muntanya del terme comunal de Reiners, a la comarca del Vallespir (Catalunya del Nord).
# Ingerophrynus parvus

Ingerophrynus parvus és una espècie d'amfibi que viu a Cambodja, Indonèsia, Malàisia, Myanmar i Tailàndia.

## Referències

* van Dijk, P.P. & Iskandar, D. 2004. Bufo parvus. Llista Vermella d'Espècies Amenaçades de la UICN 2006. Consulta: 11 d'abril del 2008.
* Frost, Darrel et. al. «The Amphibian Tree of Life». Bulletin of the American Museum of Natural History, 297, 2006, pàg. 364-365.